als_Latn dik_Latn sag_Latn
Debate
Jo që nuk do arrini kurrë nën udhëheqjen tuaj, të shkelni në një finale të KE, por as që do mundeni ndonjëherë të kualifikoheni për një KE apo KB. Ju po jetoni për një fitore me të cilën do mundoheni ti arsyetoni rezultatet katastrofale, gjithnjë bazuar në potencialin e futbollistëve, kurse opinioni i gjerë futbolldashës po kërkon nga ju më shumë suksese, së paku mos të jem ekip që do të na përdornin kombëtaret tjera për të përmirësuar golaverazhin. Ju si arsyetim per këto dështime, po e hidhni fajin tek infrastruktura e dobët, por ky nuk është arsyetim bindës për opinionin sepse stadiumi në Kastriot ishte zgjidhja e juaj apo e klanit tuaj, sepse keni patur zgjidhje tjetër dhe stadiume tjera me fusha dhe kushte më te mira për stërvitje. Ju zotëri një gjë duhet kuptuar dhe për këtë nuk duhet të ju nevrikosin kritikat e drejta, të argumentuara dhe të analizuara mirë, se ju me marrëveshjen që keni bë me të parin e federatës dhe në bazë të rezultateve, nuk mundeni ta mbani peng përfaqësuesen e një shteti, aq me pak me premtimet që po i bëni tash e gati një dekade, dhe të gjitha këto premtime gjer me sot kanë rezultuar me rezultate katastrofale, e ju si duket nuk po e dini, apo edhe nuk doni të dini se rezultatet janë ato që e mbajnë trajnerin në post.
Ju thoni se keni sakrifikuar për përfaqësuesen, ok pajtohem me këtë, por kuptojeni se kohërat dhe situatat kanë ndryshuar, atëherë është kërkuar diçka tjetër, e sot po kërkohet krejtësisht diçka tjetër si pjesë e FIFA-s. Sakrifica juaj për përfaqësuesen në të kaluarën apo para pranimit në FIFA, që ka mundur edhe kushdo tjetër atëherë ta udhëheq, nuk është arsye dhe nuk mund të ju jep të drejtën që tash krejtësisht në rrethana tjera, ta mbani peng përfaqësuesen e një shteti me këto rezultate dhe këtë gjendje.
Opinioni i gjerë futbolldashës ishte optimist (së paku duke u bazuar në premtimet tuaja dhe programin avancues famoz tuajin që ende është i panjohur për opinionin, por edhe strukturave tjera të federatës që ju përkrahen) duke marrë si element kyq potencialin e futbollistëve që luajnë nëpër klubet profesionale jashtë Kosovës, se do kem një përfaqësuese që denjësisht do na përfaqësojë në arenat ndërkombëtare nën udhëheqjen tuaj dhe me punën tuaj “amatore”, mos përvojën tuaj profesionale dhe mos njohjen e lojës së futbollit, ju na renditet për krah San Marinos, Gjibraltarit etj. në fund të ranglistës së FIFA-s, edhe me këtë potencial të çmuar të futbollistëve që kem. Ju mund te qëndroni ne krye te përfaqësueses nga egoja qe keni, apo për apetite e të parit të federatës, apo edhe ju mban marrëveshja e sakrificës siç po thuani ju (e bërë në mes jush dhe të parit të federatës), por, nga opinioni i gjere futbolldashës, nga njohësit e mirë të futbollit, nga ekspertët e futbollit, që ju i quani kritik, por edhe nga një masë e futbollistëve si pjesë e përfaqësueses, ju jeni i shkarkuar. Pra, më mirë ikni me një falënderim për atë sakrificën që thuani ju, se sa të mbani peng dhe të shkatërroni përfaqësuesen në emër të kësaj sakrifice.
Autori është ish-futbollisti i Dritës nga Gjilani dhe ish-gjyqtar i futbollit
Qëndrimet nuk janë të redaksisë
por_Latn als_Latn als_Latn als_Latn als_Latn als_Latn